Premierul Dacian Cioloș anunţă noi măsuri de debirocratizare.

„Un nou pas în procesul de simplificare: punctul de contact unic electronic. Toate informaţiile şi modelele de formulare sau cereri aferente tuturor serviciilor publice vor fi publicate din oficiu, în format electronic, pe edirect.e-guvernare.ro iar astăzi a fost dat startul oficial. Ministerele și agențiile subordonate acestora au ca termen finalul anului 2016 pentru publicarea tuturor informațiilor în portal. Mergem mai departe cu debirocratizarea și ne ghidăm la fiecare pas după principiul: mai simplu pentru cetățeni”, a scris premierul, miercuri, pe pagina sa de Facebook.